CELEX: 32019D1923
Language: sl
Date: 2019-11-18 00:00:00
Title: Izvedbeni sklep Komisije (EU) 2019/1923 z dne 18. novembra 2019 o harmoniziranih standardih za žičniške naprave, pripravljenih v podporo Uredbi (EU) 2016/424 Evropskega parlamenta in Sveta

19.11.2019   
               
               
                  SL
               
               
                  Uradni list Evropske unije
               
               
                  L 298/8
               
            
         IZVEDBENI SKLEP KOMISIJE (EU) 2019/1923
         z dne 18. novembra 2019
         o harmoniziranih standardih za žičniške naprave, pripravljenih v podporo Uredbi (EU) 2016/424 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 17 Uredbe (EU) 2016/424 Evropskega parlamenta in Sveta (2) se za podsisteme in varnostne elemente žičniških naprav, ki izpolnjujejo harmonizirane standarde ali njihove dele, katerih sklici so bili objavljeni v Uradnem listu Evropske unije, domneva, da izpolnjujejo bistvene zahteve iz Priloge II k navedeni uredbi, zajete v navedenih standardih ali njihovih delih.
                  
               
                     (2)
                  
                  
                     Komisija je z dopisom M/300 z dne 15. februarja 2000 pri CEN, Cenelec in ETSI vložila zahtevo za pripravo standardov za varnostne elemente naprav za prevoz oseb v podporo Direktivi 2000/9/ES Evropskega parlamenta in Sveta (3). Navedena direktiva je bila nadomeščena z Uredbo (EU) 2016/424, pri čemer so bistvene varnostne zahteve ostale nespremenjene.
                  
               
                     (3)
                  
                  
                     Na podlagi zahtevka M/300 je CEN pripravil več harmoniziranih standardov v zvezi z varnostnimi zahtevami za žičniške naprave za prevoz oseb. Zlasti je CEN pripravil standard EN 17064:2018 in revidiral standarde EN 1709:2004, EN 12927-1:2004, EN 12927-3:2004, EN 12927-4:2004, EN 12927-5:2004 in EN 12927-8:2004 ter jih nadomestil s standardoma EN 1709:2019 in EN 12927:2019.
                  
               
                     (4)
                  
                  
                     Komisija je skupaj s CEN ocenila, ali so standardi EN 17064:2018, EN 1709:2019 in EN 12927:2019, kot jih je pripravil CEN, skladni s pooblastilom M/300.
                  
               
                     (5)
                  
                  
                     Standardi EN 17064:2018, EN 1709:2019 in EN 12927:2019 izpolnjujejo zahteve, ki naj bi jih zajemali in ki so določene v Prilogi II k Uredbi (EU) 2016/424. Zato je primerno, da se sklici na navedene standarde objavijo v Uradnem listu Evropske unije.
                  
               
                     (6)
                  
                  
                     Standard EN 1709:2019 nadomešča standard EN 1709:2004, standard EN 12927:2019 pa nadomešča standarde EN 12927-1:2004, EN 12927-3:2004, EN 12927-4:2004, EN 12927-5:2004 in EN 12927-8:2004. Zato je treba sklice na navedene standarde umakniti iz Uradnega lista Evropske unije. Da se proizvajalcem zagotovi dovolj časa za pripravo na uporabo standardov EN 1709:2019 in EN 12927:2019, je treba umik sklicev na nadomeščene standarde odložiti.
                  
               
                     (7)
                  
                  
                     Skladnost s harmoniziranim standardom ustvarja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati na dan objave –
                  
               SPREJELA NASLEDNJI SKLEP:
         
            Člen 1
            Sklici na harmonizirane standarde za žičniške naprave, pripravljene v podporo Uredbi (EU) 2016/424 in navedene v Prilogi I k temu sklepu, se objavijo v Uradnem listu Evropske unije.
         
         
            Člen 2
            Sklici na harmonizirane standarde za žičniške naprave, pripravljene v podporo Uredbi (EU) 2016/424 in navedene v Prilogi II k temu sklepu, se na datume iz navedene priloge umaknejo iz Uradnega lista Evropske unije.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 18. novembra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 316, 14.11.2012, str. 12.
         
            (2)  Uredba (EU) 2016/424 Evropskega parlamenta in Sveta z dne 9. marca 2016 o žičniških napravah in razveljavitvi Direktive 2000/9/ES (UL L 81, 31.3.2016, str. 1).
         
            (3)  Direktiva 2000/9/ES Evropskega parlamenta in Sveta z dne 20. marca 2000 o žičniških napravah za prevoz oseb (UL L 106, 3.5.2000, str. 21).
      
      
         
            PRILOGA I
            
                        Št.
                     
                     
                        Sklic na standard
                     
                  
                        1.
                     
                     
                        
                           EN 17064:2018
                        
                        Varnostne zahteve za žičniške naprave za prevoz oseb – Preprečevanje in gašenje požara
                        
                           Obvestilo: Normativni sklici iz točke 2 harmoniziranega standarda EN 17064:2018 se razumejo kot sklici na EN 1021-1:2014, EN 1021-2:2014, EN 1838:2013, EN 1907:2017, EN 12929-1:2015, EN 13243:2015, EN 13501-1:2007 + A1:2009, EN 50172:2004, EN 50272-1:2010, EN 50272-2:2001, EN 60204-1:2006, EN 60695-11-10:2013, EN 61730-1:2007, EN 61730-2:2007, EN ISO 7010:2012, EN ISO 8528-13:2016.
                     
                  
                        2.
                     
                     
                        
                           EN 1709:2019
                        
                        Varnostne zahteve za žičniške naprave za prevoz oseb – Prevzemni pregled, navodila za vzdrževanje, pregledi in kontrole obratovanja
                        
                           Obvestilo: Normativni sklici iz točke 2 harmoniziranega standarda EN 1709:2019 se razumejo kot sklici na EN 1907:2017, EN 1908:2015, EN 1909:2017, EN 12397:2017, EN 12408:2004, EN 12927:2019, EN 12929:2015 (vsi deli), EN 12930:2015, EN 13107:2015, EN 13223:2015, EN 13243:2015, EN 13796:2017 (vsi deli).
                     
                  
                        3.
                     
                     
                        
                           EN 12927:2019
                        
                        Varnostne zahteve za žičniške naprave za prevoz oseb – Vrvi
                        
                           Obvestilo: Normativni sklici iz točke 2 harmoniziranega standarda EN 12927:2019 se razumejo kot sklici na EN 1559-2:2014, EN 1709:2019, EN 1907:2017, EN 1908:2015, EN 1909:2017, EN 10228-1:2016, EN 12385-2:2002 + A1:2008, EN 12385-4:2002 + A1:2008, EN 12385-8:2002, EN 12385-9:2002, EN 12397:2017, EN 12408:2004, EN 12929-1:2015, EN 12929-2:2015, EN 12930:2015, EN 13107:2015, EN 13223:2015, EN 13243:2015, EN 13411-2:2001 + A1:2008, EN 13411-3:2004 + A1:2008, EN 13411-4:2002 + A1:2008, EN 13411-5:2003 + A1:2008, EN 13411-6:2004 + A1:2008, EN 13411-7:2006 + A1:2008, EN 13796-1:2017, EN 13796-2:2017, EN 13796-3:2017, EN ISO 148-1:2016, EN ISO 5579:2013, EN ISO 9554:2019, EN ISO 10547:2009.
                     
                  
      
      
         
            PRILOGA II
            
                        Št.
                     
                     
                        Sklic na standard
                     
                     
                        Datum umika
                     
                  
                        1.
                     
                     
                        
                           EN 1709:2004 Varnostne zahteve za žičniške naprave za prevoz oseb – Prevzemni pregled, vzdrževanje, pregledi in kontrole obratovanja
                     
                     
                        30. april 2021
                     
                  
                        2.
                     
                     
                        
                           EN 12927-1:2004 Varnostne zahteve za žičniške naprave za prevoz oseb – Vrvi – 1. del: Kriteriji za izbiro vrvi in pritrditev njihovih koncev
                     
                     
                        30. april 2021
                     
                  
                        3.
                     
                     
                        
                           EN 12927-3:2004 Varnostne zahteve za žičniške naprave za prevoz oseb – Vrvi – 3. del: Dolgi spleti 6-pramenskih vlečnih, transportnih vrvi in transportnih vrvi vlečnic
                     
                     
                        30. april 2021
                     
                  
                        4.
                     
                     
                        
                           EN 12927-4:2004 Varnostne zahteve za žičniške naprave za prevoz oseb – Vrvi – 4. del: Pritrjevanje koncev vrvi
                     
                     
                        30. april 2021
                     
                  
                        5.
                     
                     
                        
                           EN 12927-5:2004 Varnostne zahteve za žičniške naprave za prevoz oseb – Vrvi – 5. del: Skladiščenje, transport, nameščanje in napenjanje
                     
                     
                        30. april 2021
                     
                  
                        6.
                     
                     
                        
                           EN 12927-8:2004 Varnostne zahteve za žičniške naprave za prevoz oseb – Vrvi – 8. del: Pregledi vrvi z magnetno induktivno metodo
                     
                     
                        30. april 2021